Document ID: 32014D0166

IZVEDBENI SKLEP KOMISIJE
z dne 21. marca 2014
o spremembi Odločbe 2005/381/ES v zvezi z vprašalnikom za poročanje o uporabi Direktive 2003/87/ES Evropskega parlamenta in Sveta
(notificirano pod dokumentarno številko C(2014) 1726)
(Besedilo velja za EGP)
(2014/166/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive 2003/87/ES Evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisij toplogrednih plinov v Skupnosti in o spremembi Direktive Sveta 96/61/ES (1) ter zlasti člena 21(1) Direktive,
ob upoštevanju naslednjega:
(1)
Člen 21(1) Direktive 2003/87/ES določa, da morajo države članice Komisiji predložiti letna poročila o uporabi te direktive. Direktiva 2003/87/ES je bila od sprejetja bistveno spremenjena, pri čemer je Komisija sprejela različne zakonodajne instrumente za njeno nadaljnje izvajanje.
(2)
Direktiva 2008/101/ES Evropskega parlamenta in Sveta (2) in Direktiva 2009/29/ES (3) Evropskega parlamenta in Sveta sta spremenili Direktivo 2003/87/ES tako, da je vključila letalske dejavnosti v sistem za trgovanje s pravicami do emisije toplogrednih plinov v Uniji ter izboljšala in razširila sistem za trgovanje s pravicami do emisije toplogrednih plinov v Uniji. V Uredbi Komisije (EU) št. 601/2012 (4) so določena pravila za spremljanje emisij toplogrednih plinov in podatkov o dejavnosti ter poročanje v zvezi z njimi, v Uredbi Komisije (EU) št. 600/2012 (5) pa pravila za preverjanje poročil o emisijah toplogrednih plinov, akreditaciji in vzajemnem priznavanju preveriteljev ter medsebojnih pregledih akreditacijskih organov.
(3)
Poleg tega so v Uredbi Komisije (EU) št. 389/2013 (6) določene splošne zahteve ter zahteve za delovanje in vzdrževanje v zvezi z registrom Unije, v Sklepu Komisije 2011/278/EU (7) pa prehodna pravila za usklajeno brezplačno dodelitev pravic do emisije na ravni Unije v skladu s členom 10a Direktive 2003/87/ES.
(4)
V Odločbi Komisije 2005/381/ES (8) je bil določen vprašalnik, ki ga morajo uporabiti države članice pri pripravi letnih poročil, namenjenih uvedbi podrobnega poročila o uporabi Direktive 2003/87/ES. Z Odločbo Komisije 2006/803/ES (9) je bil ta vprašalnik spremenjen glede na izkušnje, ki so jih države članice in Komisija pridobile pri njegovi uporabi.
(5)
Uporaba Direktive 2003/87/ES, kakor je bila spremenjena, in zakonodajnih instrumentov, ki jih je prejela Komisija, ter dodatne izkušnje, ki so jih pridobile države članice in Komisija pri uporabi vprašalnika, so pokazale, da je treba povečati sinergijo in usklajenost sporočenih informacij.
(6)
Zlasti zahteve za poročanje bi bilo treba spremeniti v skladu z omenjenimi zakonodajnimi instrumenti ter jih na usklajen način še izboljšati, da bi se povečali učinkovitost postopka poročanja in kakovost informacij, ki jih sporočajo države članice.
(7)
Zaradi tega bi bilo treba spremeniti prilogo k Odločbi 2005/381/ES.
(8)
Ukrepi, predvideni s tem sklepom, so v skladu z mnenjem odbora za podnebne spremembe, ustanovljenim v skladu s členom 26 Uredbe (EU) št. 525/2013/ES Evropskega parlamenta in Sveta (10) -
SPREJELA NASLEDNJI SKLEP:
Člen 1
Priloga k Odločbi 2005/381/ES se nadomesti z besedilom iz Priloge k temu sklepu.
Člen 2
Ta odločba je naslovljena na države članice.
V Bruslju, 21. marca 2014

Labels: 12
8
20